Από φόλα πέθαναν τουλάχιστον δέκα σκυλιά στην Τρίπολη, μεταξύ αυτών και ο Τίγρης, η μασκότ των οπαδών του Αστέρα Τρίπολης. Άγνωστοι έριξαν δηλητηριασμένες τροφές σε κεντρικά σημεία της πόλης, προκαλώντας την οργή τόσο των κατοίκων όσο και των φιλοζωικών οργανώσεων.«Χτες (σ.σ Δευτέρα) χάσαμε τον δικό μας τίγρη, αυτόν που όταν πανηγυρίζαμε εμείς, πανηγύριζε γαβγίζοντας μαζί μας, αυτόν που καλωσόριζε κάθε συνδεσμίτη κουνώντας την ουρά του, αυτόν που ήξερε ποιος μπαίνει και ποιος βγαίνει από το σπίτι μας» έγραψαν στο Facebook, μεταξύ άλλων, οι φίλαθλοι του Αστέρα Τρίπολης.«Η σιωπή είναι συνενοχή στο έγκλημα» έγραψε ο Φιλοζωικός Σύλλογος Τρίπολης και κάλεσε όποιον γνωρίζει κάτι για τις φόλες να ενημερώσει την Αστυνομία.Πηγή: lamiareport.gr